Държавен вестник, бр. 26, 2002 г., стр. 9

Б Р О Й  26
Д Ъ Р Ж А В Е Н   В Е С Т Н И К
С Т Р .  9
3. да притежава методики и инструкции за
изпитване на продуктите в случаите, когато
не се използват стандартизирани методи за
изпитване;
4. да притежава наръчник по качеството.
Чл. 16. (1) Лицето по чл. 15 подава до минис-
търа на икономиката:
1. заявление;
2. съдебно удостоверение за актуално състо-
яние, когато е регистрирано по Търговския за-
кон, или копие от акта за създаване, когато е
създадено с акт на Министерския съвет;
3. справка за обхвата на компетентност на
персонала и за техническите средства, с които
разполагат собствените му лаборатории за из-
питване и/или лабораториите за изпитване, с
които има сключени договори;
4. декларации на лицето и на наетия от него
персонал за обстоятелствата по чл. 10, ал. 1, т. 3,
5 и 7 ЗТИП;
5. справка по чл. 10, ал. 1, т. 4 ЗТИП;
6. копие от договор за застраховка за вреди-
те, които могат да настъпят вследствие на не-
изпълнение на задълженията му;
7. методики и инструкции за изпитване в
случаите, когато не се използват стандартизи-
рани методи;
8. сертификат на одитора, който ще извърш-
ва оценяване на внедрената система по качест-
вото, когато това се изисква от процедурата за
оценяване на съответствието;
9. наръчник по качеството.
(2) В случаите по чл. 11, ал. 2 ЗТИП лицето
по чл. 15 подава до министъра на икономиката:
1. документите по ал. 1, т. 1, 2, 3, 6 и 8;
2. сертификат за акредитация по стандарт БДС
EN 45011, издаден от Изпълнителната агенция
“Българска служба за акредитация” в случаите,
когато кандидатства за изпълнение на процеду-
рата “Изследване на типа” съгласно приложе-
ние № 1 и/или “Проверка на продукта” съгласно
приложение № 5, и/или “Проверка на единичен
продукт” съгласно приложение № 6, и/или
3. сертификат за акредитация по стандарт
БДС EN 45012, издаден от Изпълнителната
агенция “Българска служба за акредитация” в
случаите, когато кандидатства за изпълнение
на процедурите “Съответствие с типа” съглас-
но приложение № 2 и/или “Осигуряване на ка-
чеството на производството” съгласно прило-
жение № 3, и/или “Осигуряване на качеството
на продукта” съгласно приложение № 4, и/или
4. сертификат за акредитация по стандарт
БДС EN 45004, издаден от Изпълнителната
агенция “Българска служба за акредитация” в
случаите, когато кандидатства за изпълнение
на процедурите “Изследване на типа” съгласно
приложение № 1 и/или “Проверка на продукта”
съгласно приложение № 5, и/или “Проверка на
единичен продукт” съгласно приложение № 6.
(3) При констатиране на непълноти в пред-
ставените документи на лицето се изпраща съ-
общение за отстраняването им в 14-дневен срок
от датата на получаването му.
(4) При неотстраняване на непълнотите в
срока по ал. 3 заявлението и документите не се
разглеждат.
Чл. 17. В срок до 3 месеца от получаване на
заявлението и документите или от срока по
чл. 16, ал. 3 министърът на икономиката със за-
повед издава или отказва издаването на разре-
шение за оценяване на съответствието.
Чл. 18. (1) Разрешението за оценяване на
съответствието е със срок на действие 3 години
и включва:
1. наименование на органа, издал разреше-
нието, и дата на издаване;
2. наименование и адрес на лицето, на което
се издава разрешението;
3. видовете продукти, които лицето има пра-
во да оценява, и процедурата за оценяване на
съответствието им;
4. срока на действие на разрешението.
(2) Разрешението за оценяване на съответс-
твието се получава от лицето, което управлява
и представлява кандидата по чл. 15.
Чл. 19. Министърът на икономиката отказ-
ва издаването на разрешение за оценяване на
съответствието, когато лицето не отговаря на
критериите по чл. 15.
Чл. 20. Разрешението за извършване оценя-
ване на съответствието се отнема с мотивирана
заповед на министъра на икономиката, когато
лицето, получило разрешение:
1. престане да отговаря на някое от изисквани-
ята по чл. 10, ал. 1 ЗТИП и по чл. 15 от наредбата;
2. не изпълнява задълженията си при из-
вършване на процедурите за оценяване на съ-
ответствието.
Чл. 21. В 7-дневен срок от издаването на за-
поведта за отказ или за отнемане на разреше-
ние за оценяване на съответствието министъ-
рът на икономиката уведомява заявителя.
Чл. 22. Заповедта за отказ или за отнемане
на разрешението за оценяване на съответст-
вието подлежи на обжалване пред Върховния
административен съд в 14-дневен срок от съ-
общаването.
ДОПЪЛНИТЕЛНА РАЗПОРЕДБА
§ 1. По смисъла на наредбата:
1. “Бризантни взривни вещества” са взривни
вещества, способни на устойчива детонация.
2. “Дефлаграция” е процесът на горене пре-
ди момента на детонация.
ЗАКЛЮЧИТЕЛНИ РАЗПОРЕДБИ
§ 2. Наредбата се приема на основание чл. 7,
ал. 1 ЗТИП.
§ 3. Наредбата влиза в сила на 31 декември
2002 г.